અમે શહેરમાં સર્વે કરતાં જાણવા મળ્યુ છે કે હોટલો, ફેરીયાઓ તેમજ કેબીનવાળા જાહેરમાં કચરો ફેંકતા હોય છે. રોડ પર કચરો ફેંકવાના કારણે રખડતી ગાયો તેને ખાવા માટે આવતી હોય છે. એકતરફ ગંદકી અને બીજી તરફ રખડતા ઢોરનાં કારણે નાગરીકો પરેશાન થતા હોય છે. આ સમસ્યાનો અંત લાવવા અમે ત્રણ દિવસ સુધી તમામ વેપારીઓ સાથે બેઠક કરીશું. આ બેઠકમાં એક એજન્સી નીમીને તે એજન્સીના માણસો વજન પ્રમાણે કચરો એકત્ર કરીને બહાર ફેંકી દેશે.જ્યારે તેનાં માટે પાલીકાએ એકપણ પૈસાનો ચાર્જ ચુકવવો પડશે નહી. શહેરની અડધી ગંદકી આ બધી સમસ્યાનાં કારણે થતી હોવાથી તેને દૂર કરવાનો પ્રયાસ શરૂ કર્યો છે.જે કોઈ વેપારી સહયોગ નહી કરે તો તેવા વેપારી માટે દંડનીય કાર્યવાહી પણ કરવાની જોગવાઈ કરવાની છે. - ઘનશ્યામ સોલંકી, પાલીકા પ્રમુખ